tomron87/hebrew-wikipedia-sentences-corpus huggingface dataset:
הסדרה מלווה בקטעי אנימציה המסבירים על המדינה אליה הגיעו האחים בליווי קריינות של השחקן אלון אבוטבול.
אסי "אסקי" דה גמה (קובי פרג') – האח הבכור.
תמיד מתעקש שאחיו יצאו לטייל אך לשווא.
מרקו דה גמה (עודד פז) – האח האמצעי.
אוהב לראות טלוויזיה, כאשר תכונה זו מונעת מאחיו לצאת לטייל.
אמיר "מירמיר" דה גמה (אילן רוזנפלד) – האח הקטן.
רוזה "מאמא" דה גמה (חנה לסלאו) – אמם של האחים.
נושאת עליה אקדח לכל מקום.
משוכנעת כי היא קרובת משפחתו של ואסקו דה גמה.
אינה מרשה לבניה לראות טלוויזיה, אלא רק לצאת לטייל.
החדרניות (דון לני גבאי) – שתים עשרה אחיות תאומות אשר עובדות ברשת המלונות ברחבי העולם אליהם מגיעה השלישייה.
כל אחת בעלת אופי שונה.
אמם מופיעה בספר השיאים של גינס.
אפי רוטר (אורי גוטליב) – הופיע בפרק באתיופיה.
משמש כטכנאי הטלוויזיה בבית המלון.
האחים חושבים שהוא רמטכ"ל לשעבר.
פאולו ג'יסמונטי – זמר ברזילאי מפורסם.
כפיל של אמיר דה גמה.
אנט (בוקר סופר) – מגולמת על ידי עודד פז.
מנחה תוכנית בוקר בשם "בוקר סופר".
חייבת שיענו לה במשפט "בוקר סופר!" ולא באף משפט אחר.
אוהבת לשתות הרבה מאוד קפה.
נוהגת לפתוח את התוכנית במשפט "בוקר סופר!" לפי המדינה המדוברת (לדוגמה: במרוקו נאמר: "בוקר סופר, קזבלנקה").
ז'ורז' (בוקר סופר) – מגולם על ידי קובי פרג'.
הגרפולוג של התוכנית "בוקר סופר".
הופעותיו היחידות היו בפרקים של מרוקו וצרפת.
הזמר המפוזר (סטאר מיוזיק) – זמר המגולם על ידי קובי פרג'.
בכל שיריו הוא חוזר על מילה החוזרת ונישנית פעמים רבות.
מחירי הדיסקים שלו ידועים בהיותם מוגזמים ומופרזים.
גורג'ס (עושים כושר) – פרודיה על ריצ'רד סימונס.
מדריכת כושר גברית ורקובת שיניים המגולמת על ידי עודד פז.
במהלך האימונים היא נוהגת לספור בשפה המדוברת באותה מדינה.
מתאפיינת במשפט "אני אוהבת את זה" בזמן שהיא חושפת שיניים.
ז'ראר (עושים כושר) – מגולם על ידי קובי פרג'.
איש הקרוקודילים (איש הקרוקודילים) – מגולם על ידי עודד פז.
חוקר טבע שיוצא לחקור חפצים דוממים האופייניים לאותו מקום כאילו הם חיות.
ידוע בזכות הווידויים המוזרים בהם הוא מודה לפני מותו.
דמותו היא פארודיה על חוקר הטבע סטיב ארווין, חוקר הטבע האמיתי שקיבל את הכינוי "איש הקרוקודילים" ונהרג במהלך אחד מהפרקים בתוכניתו.
מורדוך ושאלי (מונית הכסף) – מגולמים על ידי אילן רוזנפלד וקובי פרג'.
זוג מהמרים כפייתיים מישראל שכל הזמן מוצאים את עצמם במונית הכסף.
למרות שטוענים כי הם יודעים את התשובות, הם תמיד נכשלים.
את דמותו של עידו רוזנבלום מגלם עודד פז.
בפרק האחרון מורדוך מצליח לענות על כל השאלות עקב בעיטה בראש שקיבל מקנגורו.
השף האילם (השף האילם) – מגולם על ידי עודד פז.
שף אילם הטוען שהוא מכין מאכלים האופייניים לאותה מדינה, אך כמעט תמיד הם מסתיימים כמשקה העשוי בבלנדר (למשל, בצרפת הוא הכין "אייס קוואק"- ברד רגלי צפרדעים).
בצידו של המסך נמצא מתורגמן שמדבר בשמו (קובי פרג').
מסיים כל פרק בחיקוי פנטומימות של חנוך רוזן.
מיקי (המתהפך) – מגולם על ידי אילן רוזנפלד.
מנחה תוכנית בשם "המתהפך" (פארודיה על התוכנית "המהפך" בהנחיית אורנה דץ) בה הוא מזמין אנשים לאולפן לעבור מהפך חיצוני.
כל אדם המגיע להתהפך אצלו יוצא בתור חפץ דומם מסוים התואם למדינה.
טאטו (החברים של טאטו) – מגולם על ידי קובי פרג'.
מנחה בתוכנית ילדים שלובש תחפושת של ארנב גדול וורוד.
כל פרק מקבל הוא שיחת טלפון, מה שמפריע למהלך הצילומים.
מנחה את התוכנית יחד עם ילדה צעירה עם קול צפצפני שמגולמת על ידי אילן רוזנפלד.
אי השורדים – פרומו פארודי לתוכנית הריאלטי הישרדות בו מוצגים שלושה אנשים התלויים על גזעי עץ רקובים באפס מעשה, מה שמוגדר כול פעם בתור "הפרק המותח ביותר של העונה".
קובי מחט הופיע בהופעה חד פעמית בפרק האחרון בתור המנחה של התוכנית.
המרוץ לתה – שלוש קשישות אשר מתמודדות מי תגיע ראשונה לכוס תה.
פארודיה על התוכנית המרוץ למיליון.
האחים אזולאי מאיר, יצחק (ג'קי), דוד וניסים הקימו את חברת התקליטים "האחים אזולאי" בתחילת שנות ה-60 של המאה ה-20. פעילותם תרמה רבות להתפתחותה ושימורה של המוזיקה המזרחית בשנותיה הראשונות של מדינת ישראל.
האחים אזולאי הגיעו לארץ ממרוקו בשנת 1948 והתגוררו ביפו העתיקה.
אביהם, רפאל אזולאי, עבד לפרנסתו כפועל בניין.
בתחילת שנות ה-50 החליט אזולאי האבא לפתוח חנות בשוק הפשפשים ביפו ביחד עם בנו הבכור, ג'קי, שעסקה בעיקר בקנייה ומכירה של פטיפונים.
באותה תקופה הופקו והופצו בארץ תקליטים עם מוזיקה של הזרם המרכזי על ידי חברות תקליטים שהזניחו את הז'אנרים שכללו מוזיקה ערבית, מוזיקה מזרחית ומוזיקה של עדות המזרח.
עובדה זו והאהבה העזה למוזיקה שינק מביתו, גרמה לג'קי לפנות לתחום ההפקה של מוזיקה מזרחית ולגרור אחריו את אֶחָיו.
השיר הראשון שהאחים הפיקו היה שיר הודי בשם "איצ'יקידנה" שבוצע על ידי הזמר והמלחין נעים רג'ואן.
מרגע יציאתו, הפך השיר ללהיט גדול בארץ.
הצלחתו של השיר עודדה את האחים להמשיך את עבודתם בתחום ולתת מענה מוזיקלי לציבור המאזינים המזרחי שהלך וגדל לנוכח העלייה הגדולה מארצות ערב באותן השנים.
האחים החלו לגייס אמנים מתחילים, בעיקר מתחום הזמר המזרחי, כאשר אחד מאמנים אלו היה יוסף (ג'ו) עמר, שהפך עם השנים לטרובדור הגדול של הז'אנר המזרחי.
הצלחותיו של עמר עם שני שיריו הראשונים: "שיר השיכור" ו- "שלום לבן דודי", הקנו לאחים אזולאי הצלחה רבה.
בתחילת שנות ה-60 החליטו האחים אזולאי להקים חברת תקליטים מקצועית שנקראה בפשטות - "האחים אזולאי".
החברה הקליטה, הפיקה והפיצה מוזיקה בסגנונות מזרחיים מגוונים: ערבי, תימני, מרוקאי, טריפוליטאי, יווני וישראלי.
כחלק מפעילותם, האחים עבדו עם אמנים כגון: אריס סאן, טריפונס, גאולה ברדה, דוד נידם, יוסף "מנגו" בוארון, ויטו ג'רבי, לויטרוס, סופה כחלון, זוהרה אלפסיה, גבי שושן, בני אלבז, אהובה עוזרי, סמיר שוקרי, שייך מואיז'ו, עופר לוי, צביקה פיק ועוזי פוקס.
החנות המקורית של האחים אזולאי עדיין קיימת ביפו – ברחוב רזיאל מול מגדל השעון.
בחנות עצמה ניתן למצוא בעיקר תקליטים של מוזיקה יהודית-דתית, תחום בו האחים מתרכזים בימים אלו.
יצחק (ג'קי) אזולאי, הבכור מבין האחים אזולאי, נפטר בנובמבר 2023.
האחים הייתה סדרת טלוויזיה בריטית בת 92 פרקים ששודרו ברשת ה-BBC בריטניה וברחבי העולם במשך ארבע שנים רצופות בין השנים 1972–1976. עלילת הסדרה נסובה על הסתבכויותיהם העסקיות, המשפחתיות והאישיות של בני משפחת האמונד ששלושת בניה ("האחים") היו בעלי חברת תובלה פרטית.
בישראל הוקרנו כל פרקי הסדרה ברצף, שבוע אחר שבוע, בטלוויזיה הישראלית בימי רביעי בשעה שמונה בין השנים 1974–1977. הסדרה זכתה לפופולריות עצומה בישראל עד כי הציבור השתדל לא לקבוע אירועים בשעת השידור שלה.
הסדרה פותחת במותו של אב המשפחה ומי שהקים את חברת ההובלות "האמונד".
בקריאת הצוואה לאחר מותו מתברר שהוא הוריש את השליטה בחברה במשותף לשלושת בניו, השונים באופיים והמסוכסכים ביניהם: אדוארד, הבכור; בריאן, רואה חשבון הנשלט על ידי אשתו ודייוויד הצעיר, הולל תאב בצע וחלש אופי.
שותפה נוספת בשליטה בחברה היא מזכירתו לשעבר של האב, ג'ניפר קינגסלי, שמסתבר שהייתה פילגשו ואם בתו.
מי שלכאורה לא קיבלה דבר היא אם המשפחה, מרי, אך מתברר שלמעשה היא שולטת בכל הנעשה במשפחתה על ידי יצירת בריתות בין בניה ונשותיהם.
סיטואציה בסיסית זו, המוצגת בפרק הראשון כאקספוזיציה, טומנת בחובה כר נרחב ליחסים, מריבות, קנאות ושנאות הנפרשות לאורך כל פרקי הסדרה.
אדוארד, שבתחילה זועם על ג'ניפר, מתחתן איתה לבסוף, לזעמה של אם המשפחה, אשתו של בריאן, האח האמצעי המוכשר והאהוד, בוגדת בו ודייוויד הצעיר מסתבך בשערוריות ומנסה לפנות לפוליטיקה לזמן קצר.
דמויות חשובות נוספות היו מנהיג איגוד העובדים של החברה, ביל ריילי; איש עסקים אוסטרלי בשם הארי קרטר המנסה להשתלט על החברה ועוד.
השליטה בחברה ניטלה סופית מן המשפחה על ידי פול מארוני, הנבל העיקרי של הסדרה, ואחת המטרות המוקדמות לשנאה בסדרות טלוויזיה (במובן זה הטרים את דמותו של ג'יי אר יואינג).
הוא הוצג כקפיטליסט תאב-ממון וחסר לב שכל המניע אותו היה מרוץ אחר רווח ועוצמה אישית וזאת תוך דריסת כל כללי המוסר.
אחת הדמויות המורכבות יותר בסדרה הייתה דמותה של אשת העסקים ג'ין מקסוול.
היא פעלה במניפולטיביות ובערמומיות, ללא מצפון.
בינה ובין מארוני נרקמו יחסי שנאה-משיכה ותככיהם הלכו והסתבכו עד שאיבדו כל הגיון פנימי.
הדמות שייצגה נפוצה מאז באופרות סבון וגולמה בדמויות כמו אלכסיס קרינגטון (בגילומה של ג'ואן קולינס) בשושלת או עידית לינוביץ' (בגילומה של גילת אנקורי בסדרה הישראלית רמת אביב גימל.
סיומה של החברה הגיע בחטף.
בפרק האחרון של העונה הרביעית הציל מארוני את "האמונד" מפני השתלטות עוינת על ידי מיזוגה בחברה הולנדית, בניגוד לדעת המשפחה.
אולם הסדרה הופסקה על ידי BBC בשלב זה ולא נוצרו פרקים נוספים.
מפיקי הסדרה, כנהוג באופרת סבון, "טיפלו" בדמויות באופן שיתאים לחוזים עם השחקנים.
השחקן ששיחק את אדוארד התחלף לאחר עשרה פרקים; אשתו של דייוויד, ג'יל, "מתה" בין עונות הסדרה ללא הסבר והכנה מוקדמת ובריאן נעלם למשך זמן ארוך.
"האחים" היא אופרת הסבון הראשונה ששודרה במדינת ישראל (החל מנובמבר 1975).
הקהל, שצפה בערוץ בודד, ולא היה לו ניסיון צפייה בדוגמאות דומות, התייחס לסדרה ברצינות, עקב אחריה משבוע לשבוע ושוחח אודות הפרק ששודר, תוך ניתוחו, במקומות העבודה והלימודים.
בשנת 1977 הוציאה הוצאת רמדור ארבעה כרכים ובהם עלילת "האחים" בתרגום ועריכת נוגה שמש.
לאחר סיום הקרנת העונה האחרונה הגיעו כמה משחקני הסדרה לביקור בישראל.
הביקור קיבל אופי ממלכתי כמעט כאשר השחקנים התארחו אצל ראש עיריית תל אביב-יפו, שלמה להט וקיבלו טלפון משר החוץ, משה דיין, שאף התלוצץ ואמר שאילו ישראל הייתה מותקפת ביום רביעי בשמונה בערב, היא הייתה נתפסת לא מוכנה כיוון שכולם היו צופים ב"האחים".
בראיונות שנערכו עם השחקנים למעלה משלושים שנה לאחר תום הקרנת הסדרה הם ציינו בחום את הביקור בישראל ואת האהדה חסרת התקדים לה זכו.
הסדרה זכתה למעמד של סדרה נערצת גם בהולנד ובסקנדינביה.
סדרת ספרים בלשית, פרי עטו של הסופר הבריטי אנתוני הורוביץ.
מתארת את עלילות האחים הרברט (טים), הבלש הכושל, ושל אחיו הצעיר, ניקולס סימפל.
הספר נכתב מנקודת מבטו של האח הצעיר, ניקולס.
ספרי הסדרה מפורסמים בידי ההוצאה הפרטית Walker Books, שגם היא בריטית.
ניקולס והרברט טימותי סימפל הם שני אחים, הגרים בפרבר מוזנח בלונדון, מאז שהוריהם היגרו לאוסטרליה.
למרות שהם לא מסתדרים היטב זה עם אחיו, הם נאלצו לגור באותה דירה, וכמקור הכנסה, הרברט הפך לבלש פרטי.
כדי לקדם את תדמיתו, הרברט משנה את שמו ל"טים דיאמונד".
למרות שמקור ההכנסה לא מוצלח, טים מתעקש להמשיך בעבודתו.
הלקוחות הבודדים שלו תמיד נכנסים לצרות, או נרצחים, וניקולס, אחיו הצעיר, נאלץ לפצח את כל התעלומות בעצמו, ואפילו בהצלחה יתרה.
פעמים רבות הם מוצאים עצמם מסתבכים עם המשטרה, ואפילו נעצרים.
רב הפקח המשטרתי, פרדי סנייפ, ועוזרו הגוץ והאלים, בויל, תמיד שמחים לעצור את הרברט ואחיו, ותמיד מציינים שהוא בלש פרטי גרוע.
ניקולס טימותי סימפל- מספר הסיפור.
חי עם אחיו הגדול, טים, בדירה מוזנחת באחד מפרוורי לונדון.
באופן משונה, הוא תמיד נקלע לצרות, אך ניחן ביכולת חשיבה יוצאת דופן, ותמיד פותר את התעלומות לפני המשטרה.
הרברט טימותי סימפל- אחיו הגדול של ניק.
היה עובד של המשטרה, עד שהחליטו לפטר אותו.
כעת הוא מובטל רוב הזמן, בעקבות עסק הבלשים הכושל שפתח.
הוא אימץ את השם "טים דיאמונד", כיוון שחשב שהשם מתאים לתדמית שאימץ לעצמו.
הוא מתעסק פעמים רבות עם פושעים, ונקלע למצבים לא נעימים.
הוא לא חכם במיוחד, ונוהג לקחת מניקולס אחיו את הקרדיט לפתירת התעלומות.
פרדי סנייפ- מפקד במשטרת לונדון, בלווייתו של עוזרו הגוץ, בויל.
היה מפקד של הרברט בעת שירותו, ולא מחמיץ הזדמנות לעצור אותו.
הוא נוהג להתבדח על עבודתו הכושלת של הרברט בתור בלש פרטי, אבל נוהג לעזור לאחים בעת צרה.
בויל- עוזרו הגוץ של סנייפ.
לאחר צפייה מרובה בסרטי פשע אלימים, בויל נעשה תוקפן ומקור לאלימות.
הוא תמיד מפציר בסנייפ לתת לו "לעצב מחדש" את פרצופם של אנשים שעברו על החוק, למרות שסנייפ מנסה לחנך אותו להיות אלים פחות.
נכון להיום, יצאו לאור 7 ספרים, כאשר רק הראשון בסדרה פורסם בעברית.
הספר השמיני צפוי לצאת ב-2012.
פותח בביקורו הלא צפוי של זר מסתורי- הגמד ג'וני נאפולי - שמפקיד בידיהם של האחים חבילה מסתורית לשבוע.
הוא דורש שישמרו עליה בכל מחיר- גם עם חייהם יהיו תלויים בכך.
תוך זמן קצר הגמד ספג מכה אנושה, וכעת, לאחר שנעצרו, נחקרו, ואוימו, הפושעים המסוכנים בעיר מחפשים את החבילה, בזמן שהאחים דיאמונד נמצאים במרוץ נגד הזמן לפתרון תעלומה, שטמון בה קוד סודי לאוצר של מיליונים.
תורגם לעברית על ידי יוספיה סימון, בהוצאת זמורה ביתן.
טים, הבלש הפרטי, נשכר בידי המוזיאון הבריטי, על- מנת שיאתר את האגרטל הגנוב, "הטווס הסגול".
במקביל, המשטרה מפלילה את ניקולס בגנבת אבני חן, ומכניסה אותו למוסד לעבריינים צעירים.
השוטר שארגן את הפללתו של ניקולס, מספר לו על פושע מסוים, שארגן עסק מאסיבי להברחות, רכישה ומחירה לא חוקיות.
אין למשטרה מושג מיהו האדם הזה, אבל הם מתכוונים להכניס אותו לכלא, עם סיפור כיסוי של שוד, על- מנת לנסות להשיג מידע אותות אותו פושע.
כך מוצא עצמו ניקולס, בבית כלא עם אבטחה כבדה, חולק תא עם אויב הציבור מס' 1, ג'וני פאוורס.
כרגיל, כשהעסקים חלשים ביותר, מגיע באופן פתאומי זר מסתורי לדירה.
הוא מציג את עצמו כג'ייק מקגאפין (McGuffin), סוכן חשאי.
הוא מספר שאדם בשם כארון (Charon), ראש ארגון התנקשויות עצום, רוצה להרוג דיפלומט רוסי.
הוא מספר ששלחו אותו לסכל את מזימתו של כארון, לפני שיהיה מאוחר מדי.
תוך זמן קצר ג'ייק נרצח.
כעת האחים נמצאים על הכוונת של הארגון של כארון, והם מוצאים עצמם מפליגים להולנד, בשליחות עבור ה-MI6, על מנת לעצור את כארון.
בספר מופיעה סצנת המטוס המפורסמת מהסרט מזימות בינלאומיות, של אלפרד היצ'קוק.
טים וניקולס דיאמונד, בעלי עסק הבלשים הכושל, זוכים בחופשה בפריז, במסגרת תחרות.
עד מהרה, הם מגלים שהחופשה החלומית הופכת לסיוט אחד ארוך, כאשר הם מהווים סיכון לארגון להברחת סמים, ובראשו ה- Mad American.
מתחיל עם ביקורו הלא צפוי של סופר אמריקאי מצליח, שמציג עצמו כג'ו קארטר.
הוא שוכר את טים על- מנת שיאתר את לני סמייל, ראש ארגון צדקה שנעלם, לאחר שג'ו תרם לארגון שלו שני מיליון דולרים אמריקאים.
עד מהרה הם חושפים הונאות ענק, מקרה רצח, ואפילו מסתבכים עם המשטרה.
חברו הוותיק של טים מספסל הלימודים, רורי מקדוגל (McDougal), מזמין את חבריו, כולל טים וניקולס, לביקור באחוזתו לסוף בשבוע.
כאשר הם מגיעם, הם מוצאים את רורי מת, כשחרב מפלחת את גופו.
בזה אחר זה, מוצאים עצמם חברים של רורי את מותם.
לא נשאר להם זמן רב, ובכל רגע הרוצח עלול להכות שוב.
האמרגן של זמרת הפופ המפורסמת, מינרווה, שוכר את טים, בהמלצת בעלה, לאחר שקיבלה מכתבי איום מאת רוצח אלמוני.
הזמן הולך ואוזל, המשטרה מתערבת, וממש כמו פצצה מתקתקת, זמנה של הזמרת הולך ואוזל.
ביוני 2015 פורסמו מספר מקבצים נוספים, הכוללים שני ספרים האחד.
האחים אברלי היה צמד מוזיקלי אמריקני שהורכב מהאחים אייזק דונלד "דון" אברלי (1 בפברואר 1937 – 21 באוגוסט 2021) ופיליפ "פיל" אברלי (19 בינואר 1939 – 3 בינואר 2014).
הצמד המוזיקלי אשר נוסד באיווה שבארצות הברית בשנת 1957 הגיע לשיא הצלחתו בתחילת שנות ה-60 של המאה ה-20.
פיליפ ואחיו דון הקימו יחד את ההרכב בשנת 1956, אך הסינגל הראשון שהקליטו "Keep A Lovin Me" נכשל מסחרית.
הצמד פרץ לתודעת הציבור בשנת 1957 בזכות מספר ביצועים הרמוניים בולטים אשר לוו בגיטרה אקוסטית.
תחילת דרכם המוזיקה הושפעה מאוד ממוזיקת הקאנטרי (הוריהם היו נגני מוזיקת קאנטרי), בהמשך השתנה בהדרגה הסגנון המוזיקלי שלהם לסגנון רוק.
החזות ה"טובה" שלהם ושיריהם ההרמוניים גרמו לכך שבאותה העת הם לא נחשבו בקרב הקהל הרחב למוזיקאים שנויים במחלוקת, בדומה למספר מוזיקאים אחרים בסגנון הרוק באותה העת כגון ריצ'רד הקטן ואלביס פרסלי.
הצמד צבר פופולריות רבה והייתה לו השפעה גדולה על התפתחות מוזיקת הרוק.
הצמד היה בשיא הצלחתו בסוף שנות ה-50 של המאה ה-20 ובמחצית הראשונה של שנות ה-60 של המאה ה-20. בהמשך, שילוב של שירות צבאי ותקופת הפלישה הבריטית, גרמו לכך שלא הצליחו לשחזר את הפופולריות שלהם כבעבר, על אף שהמשיכו להוציא לשווקים תקליטים.
בשנת 1973 הצמד התפרק באופן זמני.
הם חזרו להופיע יחד ב-1983, כאשר הקליטו אלבום חדש אשר הופק בין היתר בשיתוף עם פול מקרטני ודייב אדמונדס.
לאורך השנים האחים אברלי הצליחו להביא בסך הכל 26 להיטים למצעד ה-Top 40 של בילבורד.
האחים אברלי המשיכו להופיע באופן קבוע כצמד בכל רחבי העולם עד למותו של פיליפ בינואר 2014, כתוצאה מסיבוך של מחלת ריאות חסימתית כרונית, שנגרמה מעישון כבד.
ב-21 באוגוסט 2021, בגיל 84, מת דון בביתו בנאשוויל.
האחים ז'אן פייר דארדן (Jean-Pierre Dardenne ; נולד ב-21 באפריל 1951 בלייז', בלגיה) ולוק דארדן (Luc Dardenne ; נולד ב-10 במרץ 1954, לייז' בלגיה), הם צמד קולנוענים בלגי.
הם מתסרטים, מפיקים ומביימים את סרטיהם יחד.
האחים החלו ליצור סרטי תעודה ונרטיב בתחילת שנות השבעים של המאה העשרים, אך הם הפכו למוכרים בינלאומית באמצע שנות התשעים של המאה, עם פרסום סרטם La Promesse (בעברית: ההבטחה).
הם זכו בפרס בינלאומי ראשון על סרטם רוזטה, שזכה בפרס דקל הזהב בפסטיבל הקולנוע בקאן בשנת 1999 ובאופן יוצא דופן הם זכו בפרס פעם נוספת ב-2005 על סרטם הילד.
בשנת 2011 סרטם הילד עם האופניים זיכה אותם בגרנד פרי של הפסטיבל.
ב-2025 כתבו, הפיקו וביימו את הסרט "אימהות צעירות" שהיה מועמד לפרס דקל הזהב וזיכה אותם בפרס על התסריט הטוב ביותר בפסטיבל הקולנוע בקאן.
כל סרטיהם מאז זכייתם הראשונה מוצגים בתחרות המרכזית בפסטיבל, וזוכים באחד מן הפרסים הגדולים.
הם בעלי מספר הזכיות הגבוה ביותר בהיסטורית הפסטיבל.
הצלב הגדול של עיטור הכתר הבלגי - 2005
גרנד פרי של פסטיבל הקולנוע בקאן - 2011
האחים הטהורים (פרסית: اخوان الصفا) הייתה אגודת סתרים של פילוסופים מוסלמים אשר פעלו בבצרה שבעיראק במאה ה-10 לספירה.
הארגון וזהות חברי הקבוצה לא נהירים לחלוטין לחוקרים מודרניים.
יצירתה המרכזית של הקבוצה הן "אגרות האחים הטהורים" , מעין אנציקלופדיה המורכבת מ-52 איגרות.
יצירה זאת השפיעה רבות על העולם והמחשבה המוסלמית במהלך השנים, בין השאר על הפילוסוף הנודע אבן ערבי, ועל התקבלות המחשבה האפלטונית בה.
האחים (לטינית: Adelphi) היא יצירה של טרנטיוס, המאומצת בחלקה מהמחזה של מנאנדרוס ושל דופילוס, "המתים יחדיו", ולכן היא שייכת לז'אנר הלטיני המכונה פאבולה פליאטה (Fabula Palliata) (מחזה הלובש מעיל יווני), כלומר קומדיה מתורגמת מיוונית.
המחזה דן על הורות והוא הומחז לראשונה בשנת 160 לפנה"ס במשחקי הלוויה (Ludi Funebres) של לוקיוס אמיליוס פאולוס.
דונאטוס אליוס כתב קומנטר על היצירה שנמצא תחת הכותר Danatus commentum terenti.
היצירה היוותה השראה לספרו של מולייר, "בית הספר לבעלים".
טרנטיוס הוא דוגמה לתקופה בה הקהל הרומי כבר הכיר את התיאטרון והאמצעים המוצגים בו, לכן בניגוד לפלאוטוס, למשל ביצירה החייל הרברבן, טרנטיוס אינו מסביר על מבנה התיאטרון אך יש רמיזות רבות בפרולוג לכך שהמחזאי זקוק לאהדה של הקהל כדי לקבל מימונים כלכלים להמשך הכתיבה.
הקומדיה מתחילה כבר עם Stock characters של שני האבות הזקנים.
בעוד שבטרגדיה הזקן מוביל לקטסטרופה מאחר שיכולת הלימוד שלו היא אפסית, כאן, שני האבות למדים ומשתנים במהלך העלילה.
מידע רב על הרקע להתהוות היצירה נשמע בפרולוג.
בדרך כלל היה זה המחזאי שתפקד כאיש הפרולוג.
כאן טרנטיוס מציין כי המחזה הוא עיבוד של המחזה של דופילוס "המתים יחדיו".
פלאוטוס עיבד את היצירה למחזה רומי משל עצמו מבלי לגעת בקטע שמופיע בתחילת המחזה בו מתואר על נער שחוטף יצאנית מסרסור.
טרנטיוס עיבד קטע זה לתוך המחזה של האחים.
כלומר טרנטיוס מנסה לבסס שהוא עיבד חלק מהיצירה של מנאדרוס שלא הייתה מוכתמת (contamination), נושא שהיה חשוב בתיאטרון הרומי העתיק.
בנוסף, טרנטיוס יוצא בפרולוג כנגד הטענות שהיו אלו אחרים אשר כתבו את המחזה, והכוונה היא לסקיפיו האפרקניוס.
המחזה עוסק בחינוך הנכון של ילדים, איזה ההורה, הנוקשה או המפנק, מצליח לחנך טוב יותר את ילדיו.
במחזה מסופר על שני אבות.
האחד דמאה, האב הנוקשה, העני וחמוץ הפנים, לו נולדו תאומים, קטסיפו ואיסחינוס.
האב השני הוא מיקיו אשר אימץ את בנו הבכור של דמאה, איסחינוס.
דמאה מאמין כי בנו, קטסיפו, הוא מודל חסר דופי.
איסחינוס הוא הבן שבדרך כלל נכנס לצרות אולם הפעם העלילה מסובכת יותר.
איסחינוס מצד אחד אונס את פמפליה ומנגד דואג לקנות עבור אחיו יצאנית בה התאהב.
סוסטרטה אמה של פמפילה חושבת שאיסחינוס הותיר את בתה ההרה לטובת אישה אחרת ופועלת לנישואים של פמפליה עם איסחינוס.
לבסוף איסחינוס מתחתן עם פמפליה וקסטיפו זוכה להחזיק במאהבת שלו וכך נשמר התא המשפחתי.
דמאה מחליט לנהוג בנדיבות רוח, בעצת אחיו ודואג לעלות את ההוצאות של מיקיו בשם אותה נדיבות רוח.
טרנטיוס מציג במחזה שלו קשר בין אונס לנאהבות, הגבר מבטא את האהבה שלו באמצעות אונס, כלומר האהבה שלו כה חזקה לאהובתו שהוא מגיע לרמה של אינוס.
הקשר הזה מהווה את התשתית של הקומדיה ובהמשך עם תכנים רומנטיים.
מצד אחד, הקומדיה נותנת לנו ולו במקצת את נקודת מבטה של האישה בדיון של סוסטרטה וקנתרה, המיילדת, על מצבה האומלל של פמפליה.
מצד שני, במהלך הדיונים במחזה עולה הרקע המשפטי והתרבותי ברומא שקשור לאונס.
התופעה מגונה בידי גברים כמו דמאה, גטה והגיו.
היה זה מעשה פלילי לאנוס בת חורין בגלל נושא הבתולים ולא בגלל עניין הכפייה.
גם הגינויים במחזה נעשים תחת הפרתם של החוקים ולא פגיעה בגופו של אדם אחר.
לכן התפיסה היא שיש לטפל בנושא האונס על ידי גרימת הפסד לאונס כדי ליצור יראה בקרב גברים אחרים.
באופן פרדוקסלי הסיום הטוב של הקומדיה הוא נישואים של הנאנסת עם האונס.
הטקסט הלטיני באתר the latin library
האחים : קומדיה מאת טרנטיוס, תרגום מרומית דבורה גילולה
מונדיר, מוזהר ושאדי בדיר (נולדו ב-1975, 1976 ו-1981 בהתאמה) הם שלושה אחים ערבים ישראלים עיוורים מלידה מכפר קאסם.
השלושה התפרסמו בתחילת שנות ה-2000 בעקבות שורה של מעשי פריקינג שביצעו כאשר פרצו למרכזיות בזק, גלי צה"ל, פלאפון וחברות תקשורת נוספות.
הפרשייה הייתה פרשיית עבירות המחשב מהמסובכות ביותר בישראל, ובחקירת המשטרה הצטברו מעל 40,000 מסמכים, אלפי קלטות על פעילות האחים בדיר ומאות עדים במטרה להרשיע אותם.
על פי הערכות האחים בדיר הרוויחו כ-20 מיליון ש"ח במסגרת ביצוע העבירות.
האחים הורשעו בעבירות שונות ובין היתר: הטרדה על פי חוק הבזק, התחזות לעובד ציבור, חדירה למחשב, עבירות על חוק המחשבים ועוד.
על מונדיר נגזרו 5 שנות מאסר בפועל וקנס של 75 אלף ש"ח, בהמשך ערער לבית המשפט העליון ועונשו הופחת, על מוזהר נגזרו 6 חודשי עבודות שירות ו-25 אלף ש"ח קנס, ועל שאדי 3 חודשי עבודות שירות.
האחים בדיר הם עיוורים מלידה שנולדו וגדלו בכפר קאסם.
אימם חלימה אשר הייתה מעוניינת שילדיה ישתלבו בחברה, החליטה לשלוח אותם לבית ספר רגיל וללא מקלות נחייה או כלבי נחייה.
בילדותם התנכלו להם ילדים אחרים איתם למדו בעקבות נכותם.
בתחילת שנות ה-80, עם הקמתה של חברת בזק, הותקנו בכפר טלפונים ציבוריים ופרטיים בבתים.
לאור בידודם החברתי בילו האחים זמן רב במשחקים עם הטלפון עד שהבחינו בצלילי רקע שהופיעו בקו לאחר חיוג המספרים.
צלילים אלו היו למעשה פרוטוקול התקשורת של הטלפון עם המרכזיה.
האחים בדיר החלו לחקור את הצלילים שמפיקים לחצני הטלפון (DTMF), וגילו כי באמצעות הקשת צירופים שונים ניתן לשלוח פקודות למערכות הטלפוניה.
באמצעות חוש השמיעה הצליחו להבדיל בין תדרי הצליל השונים ואף לחקות חלק מהצלילים בעזרת גרונם כדי להטעות את המרכזיה ולאפשר שיחות חינם.
במהלך שנות ה-90 ביצעו האחים בדיר מגוון רחב של הונאות ועבירות שונות לדוגמה:
האחים הצליחו לחדור מרחוק למרכזייה הציבורית של בזק בכפר קאסם, ולהגדיר בביתם הפרטי קווי טלפון אשר הופיעו במערכות בזק כקווי טלפונים ציבורים.
כך יכלו לבצע שיחות מבלי להיות מחויבים על כך.
פריצה למרכזיית גלי צה"ל - האחים הצליחו לפרוץ לאחת השלוחות במרכזייה של גלי צה"ל ולנתב את הקו לחו"ל, כך שכל מי שהתקשר למספר קיבל צליל חיוג ויכל לחייג לכל יעד בעולם.
הם הקימו מרכזיה פירטית ביפו וחיברו ממנה במרמה קווי טלפון לשלוחה במרכזייה של גלי צה"ל.
שותפיהם הקימו מרכזי תקשורת בעזה ובגדה המערבית וגבו כסף מהתושבים עבור שיחות לחו"ל.
התושבים היו קונים "זמן אוויר" והמפעילים בנקודות התקשורת היו מחייגים למרכזיה ביפו בעלות מקומית ומשם מנתבים את השיחה על חשבון מרכזיית גלי צה"ל למדינות ערב.
מערך טלפונים זה פעל כארבעה חודשים עד פשיטת המשטרה והרוויח לפי הערכות כמיליון ש"ח.
לאחר חקירה מאומצת שנמשכה 15 חודשים נעצרו האחים בדיר וב-26 באוקטובר 1999 הוגש כתב אישום נגדם.
האחים סירבו להסביר את הטכניקות בהן השתמשו ואנשי הביטחון לא הצליחו לפענח את השיטות בהן פעלו.
כך כתבה השופטת סביונה רוטלוי בהכרעת הדין:"מיוחסת לנאשמים עבירה של פריצה למחשבי מרכזיה, באמצעות הקשת סדרת ספרות וסימנים על גבי מכשיר הטלפון, המחובר למרכזיה.
ב-4 בספטמבר 2001 הורשעו שלושת האחים בדיר בעבירות של חדירה לחומר מחשב כדי לעבור עבירה, ניסיון לקבלת דבר במרמה, התחזות לעובד ציבור, התחזות, קבלת דבר במרמה, קשירת קשר לביצוע עוון, ניסיון להאזנת סתר, הטרדה על-פי חוק הבזק והתחזות לאדם אחר.
על מונדיר נגזרו 5 שנות מאסר בפועל וקנס של 75 אלף ש"ח, בהמשך ערער לבית המשפט העליון, עונשו הופחת והוא שוחרר באופן מיידי, על מוזהר נגזרו 6 חודשי עבודות שירות ו-25 אלף ש"ח קנס, ועל שאדי 3 חודשי עבודות שירות.
בהכרעת הדין כתבה השופטת:"אינני רואה אף אחד ממעשי מי מהנאשמים כמעשה קונדס חד פעמים.
מדובר בעבירות רבות, שנועדו לשמש את הנאשמים במטרותיהם הכפולות: עשיית רווח בכל דרך והוכחה להם ולאחרים, כי חרף מוגבלותם הם מסוגלים לבצע מעשים יוצאי דופן בתעוזם ובבוטותם.
בפני הנאשמים לא עמד כל מכשול בדרכם: לא הפגיעה בפרטיות אחרים, לא תחושת הטרור, שגרמו לאותם אנשים, לא זהות המתלוננים.
הטלפוניה שימשה אותם לכל מטרה ונתנה להם, במידה מרובה, טעם ותבלין מיוחד לחיים כאשר כל האמצעים מקדשים את המטרה." עם זאת טענה בדיעבד השופטת שהקלה מאוד, בעונש, על האחים משום גילם הצעיר ונסיבות חייהם.
לאחר המשפט האחים החלו לעבוד כיועצי אבטחת מידע עבור חברות כרטיסי אשראי וחברות טלקומוניקציה שונות במדינות ערב.
בשנת 2014, התוכנית "סיפור ישראלי" של גלי צה"ל הקדישה שעה שלמה לאחים בדיר בתוכנית מיוחדת על חייהם.
בינואר 2013 נעצרו האחים מונדיר ומוזהר בחשד להפקת חשבוניות מס פיקטיביות בשווי 240 מיליון ש"ח בחברת "תזקיקים", חברת דלקים שהקימו.
על פי רשות המיסים, האחים הרוויחו מכך כ-22 מיליון ש"ח.
ב-6 באוקטובר 2015 הורשעו מונדיר ומוזהר, בעבירות מס, בנוסף מונדיר הורשע גם בשיבוש מהלכי משפט ותקיפת עובד ציבור.
על מונדיר נגזרו שבע שנות מאסר וקנס של מיליון ש"ח ואילו על מוזהר נגזרה שנת מאסר אחת.
האחים בלוז הוא הרכב מוזיקלי שנוסד ב-1976 על ידי הקומיקאים דן אקרויד וג'ון בלושי.
האחים בלוז הופיעו לראשונה בסאטרדיי נייט לייב ב-17 בינואר 1976.
האחים בלוז הקליטו את אלבומם הראשון "מזוודה מלאה בבלוז" בשנת 1978. האלבום זכה במעמד פלטינה והשירים "Soul Man" (במקור של להקת סאם ודייב) ו-"Rubber Biscuit" היו ללהיטים.
מאז מותו של בלושי ב-1982, האחים בלוז המשיכו להופיע עם זמרים ונגנים שונים.
האחים בלוז הוציאו ב-1980 סרט מוזיקלי שנחשב לסרט פולחן.
את הסרט ביים ג'ון לנדיס ומככבים בו ג'ון בלושי כ-"ג'ולייט" ג'ייק בלוז ודן אקרויד כאלווד בלוז, ביחד - האחים בלוז.
בסרט מופיעים ענקי הרית'ם אנד בלוז והבלוז ג'יימס בראון, קאב קלוויי, ארית'ה פרנקלין, ריי צ'ארלס וג'ון לי הוקר, הופעות אורח רבות שכוללות את הדוגמנית טוויגי, סטיבן ספילברג (כפקיד) והוא מסתיים בסצנת מרדף מכוניות אפית, שבמשך שנים רבות הייתה סצנת המרדף בה השתתפו הכי הרבה מכוניות בהיסטוריה הקולנועית.
"ג'ולייט" ג'ייק אי בלוז (ג'ון בלושי) – סולן
אלווד ג'יי בלוז (דן אקרויד) – מפוחית, קולות רקע
סטיב קרופר – גיטרה חשמלית
מאט מרפי – גיטרה חשמלית
דונלד "דאק" דן – גיטרה בס
טום מאלון – כלי נשיפה
האחים דאפר, או בשמם מאט דאפר ורוס דאפר , הם צמד תסריטאי, במאי ומפיקי טלוויזיה וקולנוע אמריקאים, שידועים בעיקר בתור יוצרי סדרת המדע בדיוני והאימה "דברים מוזרים".
בנוסף הם כתבו וביימו את סרט האימה Hidden מ-2015, וכתבו מספר פרקים לסדרה "עיירה ללא מוצא".
האחים דאפר התעניינו בקולנוע מגיל צעיר, ובשנת 2007 עברו מקרוליינה הצפונית לקליפורניה.
הם למדו קולנוע באוניברסיטת צ'פמן והחלו לעבוד בתעשייה ב-2011. הם זכו להכרה בינלאומית כאשר יצאה העונה הראשונה של "דברים מוזרים" בשנת 2016.
האחים דאפר נולדו כתאומים זהים, וגדלו בדרהאם, קרוליינה הצפונית.
הם החלו ליצור סרטים בגיל 9 עם מצלמת וידאו 8 מ"מ שקיבלו במתנה מהוריהם.
הם עברו למחוז אורנג' בקליפורניה כדי ללמוד קולנוע באוניברסיטת צ'פמן, וסיימו את לימודיהם ב-2007. לאחר מספר סרטים קצרים שכתבו או ביימו, נרכש ב-2011 התסריט לסרט האימה הפוסט-אפוקליפטי שכתבו "נסתרים" על ידי האחים וורנר.
הם החלו לביים את הסרט ב-2012, ובשנת 2015 הוא יצא לאקרנים.
נייט שאמלאן קרא את התסריט והעסיק אותם ככותבים/מפיקים לסדרת הטלוויזיה של רשת פוקס "עיירה ללא מוצא".
בעקבות הניסיון שלהם בטלוויזיה, הם החלו לפתח את הרעיון לסדרה "דברים מוזרים", שאליה הובא שון לוי כמפיק.
בעזרת חברת ההפקות של לוי "21 Laps", הסדרה נרכשה תוך זמן קצר על ידי נטפליקס.
הסדרה מתרחשת בשנת 1983 באינדיאנה, והיא מהווה מחווה לתרבות הפופולרית של שנות ה-80, ושואבת השראה רעיונות וחזותית מעבודותיהם של יוצרים כמו סטיבן ספילברג, ג'ון קרפנטר, סטיבן קינג וג'ורג' לוקאס.
הסדרה שודרה לראשונה בקיץ 2016, וזכתה לביקורות נלהבות, בין היתר בשל אפיון הדמויות, קצב התקדמות העלילה, האווירה, המשחק, הפסקול, הבימוי, הכתיבה והמחוות לסרטי שנות ה-80. הסדרה אף הפכה לסדרת פולחן בקרב תנועת מעריצים ברשת.
הסדרה עצמה עומדת על 93% מדירוג המבקרים ועל 91% מדירוג הצופים.
באוקטובר 2023, רוס דאפר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
האחים אֵווֶט היא להקת פולק רוק אמריקאית מקונקורד, קרוליינה הצפונית, שהוקמה בשנת 2000. הלהקה נקראת על שם שני האחים שהקימו אותה, סְקוֹט אֵווֶט (בנג'ו, גיטרה, פסנתר, תופים ושירה) וסֶת' אֵווֶט (גיטרה, פסנתר, תופים ושירה), וחברים בה גם בּוֹבּ קְרׂאפוֹרְד (קונטרבס, גיטרה בס וכינור) וג'וֹ קְווֹן (צ'לו).
למסעות ההופעות של הלהקה מצטרפים גם מַייק מַארְשׁ (תופים), טָאניָה עִלִיזָאבֶּת' (כינור), ואחותם של סקוט וסת', בּוֹננִי אֵווֶט-רִינִי (פסנתר).
הלהקה משלבת סגנונות בלוגראס, קאנטרי, פאנק, פופ, פולק, רוק, אינדי רוק, הונקי טונק ורגטיים.
"האחים אווט" היוותה השראה ללהקת הפולק-רוק הבריטית ממפורד אנד סאנס.
סקוט יַאנְסִי (Scott Yancey) נולד ב-19 ביוני 1976 בשַייֶן (Cheyenne), ויומינג.
טִימוֹתִ'י סֶת' (Timothy Seth) נולד ב-30 ביולי 1980 בשארלוט, קרוליינה הצפונית.
הם בניהם של סוּזִי (Susie) וג'ִים (Jim).
אחותם הבכורה, בוני, נולדה בשנת 1973.
אבי המשפחה, ג'ים, יליד 1947, עסק בריתוך ונהג לעסוק במוזיקה כתחביב.
בשנת 2008, הוציא אלבום עם שירי גוספל, בו מופיעים גם שלושת ילדיו, והחל להופיע ברחבי ארצות הברית.
את אהבתו למוזיקה ספג בילדותו - אביו היה כומר נודד בכנסייה המתודיסטית ואמו הייתה פסנתרנית.
אם המשפחה, סוזי לבית גְּלִיסוֹן (Gleason), הייתה מורה בבית ספר יסודי.
אביה שירת בחיל הרגלים האמריקאי, ובמהלך מלחמת העולם השנייה נשלח לגרמניה, שם נשאר במשך זמן מה אחרי תום המלחמה.
אשתו הצטרפה אליו לגרמניה, ושם נולדה, בשנת 1947, סוזי.
סקוט נשוי לסֵארָה (Sarah) משנת 2003. לזוג שלושה ילדים: עֶלֶנוֹר (Eleanor), ילידת 2008; מַאקסווֶלל (Maxwell), יליד 2011; ולוּק (Luke), יליד 2015. פרט לקריירה המוזיקלית שלו, סקוט עוסק גם בציור והוא בעליה של גלריה לאמנות בקונקורד.
סת' היה נשוי לסוּזָן קֵאי אַדְקִיְנס (Susan Kay Adkins) משנת 2008 ועד לגירושיהם, בשנת 2013. במאי 2016 נישא סת' לשחקנית ג'ניפר קרפנטר.
בנם של בני הזוג, אַייזָאק (Isaac), נולד בפברואר 2015.
"האחים אווט" נולדה ממיזוג של שתי להקות בהן ניגנו, בנפרד, סת' וסקוט בנעוריהם, במהלך שנות ה-90 של המאה ה-20.
סת' אווט היה חבר בלהקה בשם Margo בעת שלמד בתיכון במאונט פלזנט (Mount Pleasant), קרוליינה הצפונית, באמצע שנות ה-90 של המאה ה-20. בשנת 1995, הקליטה הלהקה את האלבום היחיד שלהם, שכלל ארבעה שירים.
במקביל, היה סקוט חבר בלהקת Nemo 1934 (הוקמה בשנת 1996), עת למד בקולג' בגרינוויל (Greenville), קרוליינה הצפונית.
הלהקה הוציאה שלושה אלבומים והתפרקה מעט אחרי הוצאתו של האלבום השלישי, בשנת 2001. מדי פעם, היו חברי Nemo מגיעים למאונט פלזנט ומנגנים ביחד עם חברי Margo.
לקראת סוף שנות ה-90 של המאה ה-20 התאחדו שתי הלהקות תחת השם Nemo.
בשנת 2000, כשלהקת Nemo הייתה על סף התפרקות, הוציאו סת' וסקוט, ביחד עם הגיטריסט של הלהקה, מיני-אלבום בסגנון קאנטרי, וקראו לו על שמם, The Avett Brothers.
שנה לאחר מכן, הם נפרדו מן הגיטריסט איתו הקליטו את המיני-אלבום, צירפו אליהם את בוב קרופורד, ואיתו המשיכו כלהקת "האחים אווט".
הלהקה הוציאה 11 אלבומי אולפן, 4 אלבומי הופעה ו-5 מיני-אלבומים.
שנת הוצאהשם האלבוםהערות2002Country Wasנחשב על ידי רבים כאלבום הראשון של הלהקה, אף על פי שקדם לו המיני-אלבום The Avett Bros.
הסיבה העיקרית לכך - פרט לעובדה שמדובר באלבום המלא הראשון של הלהקה - היא שזהו האלבום הראשון אותו הקליטו סת' וסקוט תחת שם הלהקה "האחים אווט", ללא שותפם ל-Nemo, ועם בוב קרופורד, אשר הפך מאז לחבר קבוע בלהקה.2003A Carolina Jubileeבאלבום זה הדגימה הלהקה מגוון סוגות של כתיבה וביצוע.
אלבום זה קשר את הלהקה עם המפיק המוזיקלי דּוֹלְף רֶמְסוּר (Dolph Ramseur), שהתרשם מן החומרים של הלהקה ומן ההופעות החיות שלה.
תחת הלייבל שלו, Ramseur Records, הוציאה הלהקה שבעה אלבומים ושני מיני-אלבומים.2004Mignonetteשם האלבום הוא כשמה של יאכטה שטבעה בשנת 1884 באזור כף התקווה הטובה; אחדים מן האנשים שהיו עליה, שנאלצו לשרוד למעלה משבועיים על סירת הצלה, ללא מזון, החליטו לאכול את אחד מחבריהם למסע באקט של קניבליזם.
הבחירה לקרוא לאלבום בשם היאכטה נעשתה כדי להוקיר את האומץ של אחד מן השורדים, אשר חש תחושות אשמה קשות, להודות במעשה הנורא, אף על פי שידע שבכך הוא גוזר עליו ועל חבריו גזר דין מוות.
באלבום משולבים אביהם ואחותם של סת' וסקוט, והוא כולל שתי רצועות נסתרות.2006Four Thieves Gone: The Robbinsville Sessionsהאלבום הוקלט במשך 10 ימים בבית-אגם בעיירה רובינסוויל (Robinsville), קרוליינה הצפונית, על שמה קרוי האלבום.
לאחר שהלהקה הבחינה שאחד השירים שהקליטו, Denouncing November Blue, דומה מאוד לשיר Uneasy Rider של צ'רלי דניאלס (Charlie Daniels), החליטו בלהקה להוסיף לשם אלבום את הפתיח המתקשר לגניבה.2007Emotionalismהאלבום הראשון של הלהקה שכיכב במצעדי הבילבורד בארצות הברית.
הגיע למקום ה-134 ב"בילבורד 200" ולמקום ב-13 בדירוג Independent Artist Chart.
בעקבות הצלחת האלבום, הופיעה הלהקה לראשונה ברשת טלוויזיה ארצית בארצות הברית, בתוכנית Late Night with Conan O'Brien.
באלבום זה השתתף לראשונה ג'ו קוון, שהפך מאז לחבר קבוע בלהקה.2009I and Love and Youלקראת הוצאתו של אלבום זה, עברה הלהקה לעבוד עם חברת התקליטים American Recordings.
האלבום זכה להצלחה גדולה מאוד, והגיע למקום ה-16 ב"בילבורד 200" ולמקום הראשון בדירוג אלבומי אמריקנה/פולק.
גם אלבום זה זכה להצלחה גדולה, והגיע למקום ה-5 ב"בילבורד 200".2016True Sadnessאלבום זה הגיע להישג הגדול ביותר של הלהקה עד לאותה העת.
הוא דורג במקום השלישי ב"בילבורד 200" והיה מועמד לשני פרסי גראמי.
סרט דוקומנטרי, בבימויים של ג'אד אפאטאו ומייקל בּוֹנְפִילִיוֹ (Michael Bonfiglio), תיעד את העבודה על הסרט.2019Closer Than Togetherהאלבום הפוליטי ביותר של הלהקה, אשר יצא בשיאה של תקופה שהתאפיינה בגזענות ובאלימות בארצות הברית.
שבועות אחדים לפני יציאתו של האלבום, פרסם סת' אווט בחשבון האינסטגרם של הלהקה הצהרה מיוחדת בהתייחס אליו, בה כתב, בין היתר כך: "לא הפקנו אלבום שבא להגיב על הנוף החברתי-פוליטי בו אנו חיים.
עם זאת, הפקנו אלבום ששואב, כמובן, ממה שמתרחש עכשיו בקנה מידה רחב מסביבנו...
כיוון שאנחנו חלק מזה וזה חלק מאיתנו.
[...] 'האחים אווט' כנראה לעולם לא תוציא אלבום חברתי-פוליטי.
אבל אם היינו מוציאים כזה, הוא בטח היה נשמע כמו [האלבום החדש]."2024The Avett Brothers
שנת הוצאהשם האלבוםהערות2000The Avett Bros.האלבום הראשון שהוציאה הלהקה, כאשר סת' וסקוט עדיין היו חברים בלהקת Nemo.
את האלבום הפיקו בהוצאה עצמית, ביחד עם חברם ל-Nemo, ומספר חודשים לאחר מכן Nemo התפרקה ו"האחים אווט" יצאה לדרך עצמאית.2004Swept Awayהאלבום כולל 3 שירים.
האחד מהם, ששמו כשם האלבום, מופיע גם באלבום Mignonette.
השניים האחרים הם ביצועים חיים שמופיעים גם באלבום ההופעה Live, Volume 2. האלבום אינו ניתן לרכישה היום.2006The Gleamהאלבום כולל 6 שירים והוקלט על ידי סת' וסקוט במהלך מסע ההופעות לקידום האלבום Four Thieves Gone: Robinsville Sessions.2007The Gleam IIהאלבום כולל 8 שירים, רובם בביצוע אקוסטי.2020The Gleam IIIהאלבום כולל 8 שירים.
שנת הוצאהשם האלבוםהערות2002Live at the Double Door Innהשירים שבאלבום הוקלטו במהלך הופעה שהתקיימה בשנת 2002 ב-Double Door Inn (שארלוט, קרוליינה הצפונית).
Fourהשירים שבאלבום הוקלטו במהלך הופעה שהתקיימה בשנת 2014 ב-PNC Arena (ראלי, קרוליינה הצפונית) וכללה שירים מאלבומים קודמים של הלהקה.
"האחים אווט" זכתה ארבע פעמים בפרסים מטעם הארגון Americana Music Honors & Awards.
בנוסף לזכיות אלו, הייתה הלהקה מועמדת ארבע פעמים לפרסים נוספים מטעם הארגון: בשנת 2007, היה אלבומה "Emotionalism" מועמד בקטגוריה "אלבום השנה"; בשנים 2008 ו-2014 הייתה מועמדת בקטגוריות "צמד/להקת השנה"; ובשנת 2010, היה השיר "I and Love and You" מועמד בקטגוריה "שיר השנה".
שלוש פעמים הייתה הלהקה מועמדת לפרסי גראמי: בשנת 2013 היה האלבום "The Carpenter" מועמד בקטגוריה "אלבום אמריקנה של השנה", ובשנת 2017 היה האלבום "True Sadness" מועמד באותה הקטגוריה; בשנת 2017 היה השיר "Ain't no Man" מועמד בקטגוריה "Best American Roots Performance".
האחיין שלי בנץ היא סדרת נוער, פנטזיה, קומית ורומנטית ישראלית המשודרת החל מ-28 בנובמבר 2021 ב"כאן חינוכית" וב"כאן 11".
ב-27 בינואר 2022 פרסם ערוץ "כאן חינוכית" כי הסדרה תחודש לשלוש עונות נוספות, מעבר לעונה הראשונה.
העונה השנייה הועלתה בשנת 2023 והעונה השלישית בשנת 2025. לצד העונה הראשונה והשניה שודרה תוכנית ספין אוף בשם "האולפן שלי בנץ" שראיינה את שחקני הסדרה.
לצד העונה השלישית שודר ההסכת "ההסכת שלי בנץ – בגרות או למות".
הסדרה עוקבת אחר יוני רובין, מורה להיסטוריה בבית ספר תיכון "בגיריונית" (שם שהוא איחוד של השמות בגין, בן-גוריון, ותחנת דלק אורנית), אשר חתם על עסקה עם השטן, בה הוסכם שהוא יעביר את בנו – בנץ, בגרויות ובתמורה הוא יהפוך אותו למנהל בית הספר, או שהנשמה שלו תעבור לגיהנום.
הסדרה כוללת מחוות רבות לסרטי עבר והתייחסויות לסוגיות בתרבות הפופולרית.
יוני רובין (דניאל קורן) הוא מורה להיסטוריה בתיכון בגיריונית שרוצה להיות מנהל בית הספר.
כאשר שוטרת לשעבר בשם ורד (גיתית פישר) מתמנה לתפקיד במקומו, יוני המתוסכל מזמן לביתו לא במכוון את השטן, חזי גופרית "לוציפר" (מאור כהן), שמסכים להפוך אותו למנהל אהוד בתנאי אחד – יוני יעביר את בנו של השטן, בנציפר "בנץ" (אורי ורד), בגרויות.
קו העלילה המרכזי לאורך הסדרה מתעסק בקשייו של בנץ להסתגל לעולם בני האדם, ובקושי של יוני להתמודד עם תעלוליו של בנץ, הניחן בכוחות על-טבעיים.
במקביל, מתחבר בנץ עם חבורת תלמידים, ואף מפתח רגשות כלפי תלמידה בשם נטע אבקסיס (נועה כהן).
בסוף העונה הראשונה, חזי נשפט בבית משפט בגן עדן, מפני שבנץ יצר תפוח המכיל בתוכו את כל הידע האנושי, ותלמיד בשם ליטל אלוש (יהודה בוחבוט) אכל אותו – וקיבל את כל הידע האנושי.
במקביל, פולי גופרית (גלעד כהנא), אחיו של חזי, מנסה לנצל את הסתבכותו של חזי כדי לקחת את מקומו ולהפוך לשטן.
יוני ובנץ פועלים כדי לעצור אותו בזמן כדי להשלים את הבגרויות כמתוכנן.
בסוף העונה הראשונה חוזר בנץ לחופשה בגיהנום, אולם במהלכה מופיע חזרה וטוען שהגיע מהעתיד.
סיפור המסע בזמן מתבהר באמצע העונה השנייה, בפרקים 10 ו-11 ("בחזרה לבגרויות") בהם העלילה מתרחשת בעתיד דיסטופי.
זאת לאחר שבמחצית הראשונה של העונה השנייה ליטל משתלט על בית הספר והופך לעריץ.
בנץ, יוני ונטע חוזרים בזמן לתחילת העונה הראשונה ויוצרים עתיד חלופי.
במהלך העונה השנייה, חזי מנסה לשכנע את בנץ להתרחק מנטע מפני שקיים חוק האוסר על שדים להתאהב בבני אדם ולקיים עימם מערכות יחסים.
בסוף העונה השנייה, פולי וגרי גדרון (שרון טייכר), מנהל תיכון "נקניקי גולדה" המתחרה, מצליחים לכלוא את חזי בבית הכלא של הגיהנום, לאחר שפולי חושף בפני בנץ שחזי הוא שהמציא את החוק האוסר על שדים להתאהב בבני אדם.
מתברר שמקורו של החוק היה בשיברון הלב שחווה חזי עם אימו האנושית של בנץ, דארמה ציפר (איגי וקסמן).
לאחר התגלית הזו בנץ ונטע הופכים לזוג.
בעונה השלישית בנץ מנסה לפגוש את אימו האנושית, אך אינו יכול עקב נבואה לגבי איחוד עולמות תחת שלטון אימים.
הנבואה אומרת שיום אחד הגיהנום, גן עדן וכדור הארץ יתאחדו לעולם אחד תחת הקונציונר, וכדי שזה יקרה הוא צריך להשיג את שלושת המפתחות.
מפתח אחד שמקשר בין הגיהנום לכדור הארץ, מפתח שני שמקשר בין גן עדן לכדור הארץ, ומפתח שמקשר בין המחסן של היקום (העולם הרזרבי) לכדור הארץ.
בנץ הוא המפתח בין הגיהנום לכדור הארץ, וכדי שהמפתח יפעל הוא צריך להיות ביום הולדת 18 שלו(שזה בעונה הזאת)בנוכחות אמו ושד.
בינתיים, ורד כהן (גיתית פישר), מנהלת תיכון בגיריונית, מתמודדת לראשות העיר ומגייסת לעזרתה את צוות בית הספר, בניגוד לחוק.
גרי, מנהל תיכון "נקניקי גולדה" המתחרה, מלשין עליה לעירייה, כדי שהיא תפוטר בשל ניגוד עניינים והוא יוכל להתמנות במקומה, והוא מתכנן להפוך את בגיריונית לתיכון הכי כושל בנס ציונה.
המורים מתנגדים ומצליחים לגרום לראש העיר לפטר אותו.
בינתיים יולי דהן (אמה אלפי) גונבת את הקמע של ניצן גולן (נועה אסטנג'לוב) ומכריזה על גלואו אפ נגד רחובות כחלק מהקמפיין של ורד לראשות העיר.
בינתיים, נטע מתחילה ללמוד באוניברסיטת תל אביב ומנסה לשמור על הקשר עם בנץ על אף העומס הרב.
לאחר מכן, בנץ ונטע מחליטים לקחת הפסקה מהקשר הזוגי.
באותו הזמן, ליבי (עדי ביטי), מפלצת לבה ובת הזוג של בנץ לשעבר, חזרה לבקר את בנץ בכוונה להתנצל ולחזור לזוגיות עם בנץ, דבר שבנץ מסרב אליו בתוקף.
נטע מחליטה לחזור ללמוד בתיכון בגיריונית, ולסיים את לימודיה בכיתה י"ב.
כשהיא חוזרת היא מבינה שליבי נישקה את בנץ ונפרדת מבנץ.
וכשכל זה קורה, משה קוליש (יניב לוי) הופך למורה לנהיגה בתיכון, ומתקיים כרגיל.
בינתיים, יוני מתאהב במורה החדשה גילי רותפוף (סוזנה פפיאן), ומחליט להתחתן איתה.
לקראת אמצע העונה, השער לגיהנום נפתח ונס ציונה מתמלאת בשדים מהגיהנום.
בעקבות משבר השדים, גן עדן מתכננים להשמיד את נס ציונה.
במהלך החתונה יוני מגלה שגילי הייתה למעשה פולי ששינה צורה, וגילי בכלל לא קיימת, וכל החתונה נוצרה בשביל התוכנית של פולי לאחד את העולמות, להפוך לקונציונר וליצור יקום חדש.
מתגלה לנו שהמפתח בין גן עדן לכדור הארץ הוא הקמע של ראובן לרר שהיה אצל ניצן.
פולי מכין שייק שמכיל שערה של בנץ(המפתח שמקשר בין הגיהנום לבין כדור הארץ), את הקמע של ראובן לרר(המפתח שמקשר בין גן עדן לבין כדור הארץ) וגלגל רזרבי(המפתח שמקשר בין העולם הרזרבי לבין כדור הארץ) ושותה אותו ובכך הופך לקונציונר.
פולי מחליט להשתמש בכוח החדש שלו ולהשמיד את היקום על מנת לברוא יקום חדש, אך בנץ, נטע, סירי (גלית חוגי) והשטן מצליחים לעצור אותו ולמנוע את השמדת היקום.
במהלך כל זה פולי משמיד בטעות את אגף החובות בספרייה של רחובות, מה שמבטל את החוב של משפחתה של יולי שבעקבות כך מבטלת את הגלואו אפ נגד רחובות.
ורד מנצחת בבחירות בראשות העיר, נס ציונה לא מושמדת (לכולם נמחק הזיכרון חוץ מנטע שיש לה כמויות מופרזות של קפאין בדם), השער לגיהנום נסגר ולכן השדים חזרו לגיהנום ופולי התמחזר למרכז המחזור של היקום והפך לדיסק של שירי רגאיי.
כאשר ורד ניצחה בבחירות, היא הכריזה שיוני רובין לא יהיה מנהל, אבל ליוני עדיין יש את ההסכם עם השטן.
העונה נגמרת כשרואים את פולי (הממוחזר) במרכז המחזור של היקום, ומעליו נראית דמות לא ברורה לבושה בלבן.
בנציפר "בנץ" גופרית / בנץ ייף / נהוראי ציפר (אורי ורד) – הבן של השטן, שד אדם, מתגורר עם יוני עד סוף הבגרויות.
שמו המזויף הוא בנץ ייף.בעל כוחות על מהגיהנום ומתקשה בהבנת התנהגות אנושית.
היה בן זוגה של ליבי, מפלצת לבה מהגיהנום.
מאוהב בנטע והחל מסוף עונה 2 הם נהיים זוג לסירוגין.
בנץ מגלה שהוא חצי בן אדם, חצי שד, בנה של דארמה ציפר.
בסוף העונה השלישית מתגלה כי אימו היא הבת של אחות של סבתא רבתא של ניצן ולכן בנץ וניצן הם קרובי משפחה רחוקים, וכן מתגלה ששמו המקורי הוא נהוראי.
נטע אבקסיס (נועה כהן) – החברה הטובה ביותר של ניצן.
מאוהבת בבנץ, אולם בהמשך יוצאת עם ים עד לסוף העונה השנייה ובמהלכה הם נפרדו והיא התחילה לצאת עם בנץ והם יוצאים לסירוגין.
מתחילת העונה השלישית היא עוברת ללמוד באוניברסיטה מטעם מסלול מחוננים, אולם במהלך העונה השלישית חוזרת ללמוד בבית ספר "בגיריונית" עם חבריה.
בעונה השלישית היא גם מתמכרת לקפה, ולכן זוכרת במעורפל את ניסיון השמדת העולם של פולי.
ניצן גולן (נועה אסטנג'לוב) – תלמידה בעלת תחומי עניין ייחודיים ואובססיבית לדבורים, חרקים ושחור.
החברה הטובה ביותר של נטע.
אבא שלה הוא כוורן והיא לא מסכימה איתו לגבי המוסריות של ענף הדבוראות.
עובדת בגלידה מוריס ולאחר מכן בשטרוואפליה.
צאצאית של ראובן לרר ובעלת קמע מיוחד של משפחת לרר.
קרובת משפחה רחוקה של דארמה ציפר ושל בנץ.
אולף מכטינבורגר (ראם קופלוביץ') – תלמיד בלגי שטוען שהגיע לבית ספר במסגרת חילופי סטודנטים, ונשאר כי התלמיד הישראלי לא רצה לחזור.
מסתיר סוד כלשהו לגבי הסיבה האמיתית שהגיע לארץ.
עובד בגלידרייה מוריס ולאחר מכן בשטרוואפליה ונהיה אחראי משמרת.
אלכס ירון (עידן מרין) – תלמיד בתיכון.
בן 20 אך נכשל כל שנה בבגרות בספורט כדי להישרא בבית עם ההוריםחברם של בנץ, אולף, ניצן ונטע.
אלכס הוא הומוסקסואל אשר יוצא מהארון בעונה השנייה.
עובד בגלידריה מוריס ולאחר מכן בשטרוואפליה.
בעונה השלישית הוא עזב לבית ספר "גולדה" אך נאלץ לחזור לבגיריונית.
ליטל אלוש (יהודה בוחבוט) – תלמיד מקובל, אך לא אינטליגנטי.
בעונה הראשונה אכל מתפוח הידע, אך הידע נמחק על ידי חזי.
בעונה 2 משתלט על תיכון בגיריונית אבל יוני ובנץ מצליחים ליצור עתיד חלופי והכל חוזר לקדמותו.
בעונה 3 מתמודד וזוכה בתואר הזמר הבינוני בגמר "נס ציונה גוט טאלנט" בזכות תומי ושיא גל, לאחר שיולי ששרה במקומו כי היה צרוד.
יולי דהן (אמה אלפי) – תלמידה עשירה וסנובית שאכפת לה מאוד מהמעמד שלה.
מקבלת יחס מועדף מוורד מכיוון שהיא בתה של השרה לביטחון הפנים.
אושיית רשת שמסתובבת עם פמליה של "סגניות".
בעונה השלישית מתחילה מיליצייה בשם "הווסטים הוורודים" למען הסדרת החוב שלה בספרייה העירונית של רחובות, תחת מסווה של "גלואו-אפ".
לי-בת רוזן (אליס ז'אנו) – אחת מה"סגניות" בפמליה של יולי.
אלה-בל ברטוק (טל פרלמן) – אחת מה"סגניות" בפמליה של יולי.
בת דודה של נועה קירל.
ים (אברהם ארנסון) – בעונות 1-2 יוצא עם נטע, מה שמעורר את קנאתו של בנץ.
בעונה שנייה עושה שנת שירות ב"נקניקי גולדה" אך בהמשך העונה הוא עובר לעשות שנת שירות בבגיריונית כדי שיוכל לבלות עוד זמן עם נטע.
בעונה השלישית ממונה להיות מורה לתנ"ך בבגיריונית למשך "חודשיים" לפי הבטחתו של גרי, אך נאלץ להמשיך ללמד עוד ועוד כיוון שגרי לא הסכים לחתום על טופס השחרור שלו.
גאיה גון גנור (שירה יוסף; עונות 2-3) – האויבת המושבעת של יולי.
היחסים ביניהן נהיו מורכבים יותר בהמשך.
בעונה השלישית עוברת לגולדה ומתברר שהיא בכלל מרחובות.
שירה (ליה נגה; אורחת בעונה 1) – תלמידה במגמת תיאטרון.
יונתן "יוני" רובין (דניאל קורן) – מורה להיסטוריה בתיכון בגיריונית שחולם להיות המנהל וחותם בשביל זה עסקה עם השטן.
בעונה 1-2 מאוהב בשיא-גל ובעונה 3 מתאהב בגילי (פולי) והם נהיים זוג וכמעט מתחתנים.
ורד שיינדה פרסיליה כהן (גיתית פישר; עונות 1-2) – המנהלת של "תיכון בגיריונית".
עבדה בעבר בתפקידים בכירים במשטרה.
מתחנפת ליולי ונותנת לה יחס מועדף בגלל אמא שלה.
בעונה השלישית רצה לראשות העיר ובכך עוזבת את התפקיד.
גרי גדרון (שרון טייכר) – מנהל בית ספר "נקניקי גולדה" ואויב של ורד עוד מימי עבודתם במשטרה.
משתף פעולה עם פולי בעונה השנייה כדי לקבל את משרת מנהל בית הספר בגיריונית, ולאחר מכן פולי מהפנט אותו.
בעונה השלישית מחליף את ורד כמנהל בית הספר, אבל מפוטר לאחר הכישלון במצעד העצמאות.
שיא-גל מדמון (אושרית סרוסי) – המורה לאנגלית ולשעבר סגנית המנהלת של ורד.
יצאה עם ארמונד אבל הוא נפרד ממנה.
אוהבת תוכניות ריאליטי ומעריצה את גיא זו-ארץ.
יוני מאוהב בה ובעונה 3 מקנאה בזוגיות של גילי ויוני.
תומי חזות (עומר עציון) – המורה לתנ"ך ולחינוך גופני.
אדם מאוד ספורטיבי, אופטימי, תמים ואוהב אדם.
לשעבר הייטקיסט מצליח שעשה אקזיט במיליונים.
ניב בר-נור (איתי זבולון; עונה 2) – חוקר על-טבעי בדרגת תת-נשמן במחלקה לכוחות-על וחיות כיס במשטרת ישראל.
החבר הטוב ביותר של יוני מהיסודי.
חושד שיש פעילות על-טבעית בבית הספר וחוקר תלמידים החשודים בעיניו.
משה קוליש (יניב לוי; עונות 2-3) לשעבר חוקר על טבעי במחלקה לכוחות-על וחיות כיס במשטרת ישראל.
במהלך העונה השנייה הוא וניב חקרו פעילות על-טבעית שיש בבית ספר בגיריונית.
בעונה 3 מונה למורה לנהיגה בתיכון בגיריונית.
יוחאי אהרונסון (אבי גרייניק) – השרת בתיכון ולמד בו כנער ביחד עם אבא של נטע ואמא של ניצן.
משמש גם כשרת של העולם הרזרבי.
אדי (אלעד רביב; עונות 1-2, אורח בעונה 3) – שומר בית הספר.
ורד פיטרה אותו בסוף העונה השנייה בעקבות שיתוף הפעולה שלו עם קוליש.
הספרנית (אסתי ניסים; אורחת בעונה 1) – ספרנית בית הספר.
ספרנית קשוחה שלא מחבבת ילדים.
שגיב (טום באום; אורח בעונה 1) – המורה לתיאטרון.
רגיש מאוד ואוהב את הדיבור השייקספירי של שיא-גל.
יורי נובין (דניאל קורן; אורח בעונה 2) – המורה לסוציולוגיה, החליף את יוני בטיול טרום שנה.
סגן לייבוביץ' (מוזכר) – המנהל הראשון של תיכון בן-גוריון (שהיום הוא בגיריונית).
לוציפר "חזי" גופרית (מאור כהן) – השטן מהגיהנום, רוחני ודוגל בטבעונות.
חותם עסקה עם יוני כדי שיעביר את בנו בגרויות.
פולי גופרית (גלעד כהנא, דניאל קורן (עונה 1), סוזנה פפיאן (עונה 3)) – אחיו של חזי ודודו של בנץ.
עבד במחלקת סרטונים אבודים בגיהנום, מתכנן להפוך להיות הקונציונר.
מנסה לקחת את תפקידו של חזי.
בעונה הראשונה נעזר בליבי מפלצת לבה כדי לעבוד על בנץ, בעונה השנייה נעזר בגרי מנהל בית ספר גולדה אשר חתם איתו עסקה בכדי להפיל את חזי ולתפוס את תפקידו.
בעונה השלישית לבש את דמותה של גילי רותפוף, סגנית המנהל של גרי שמונתה על ידי העירייה, אידאולוגית, נוירוטית, דומה ליוני באופי ובתחומי העניין, כדי להשיג את שלושת המפתחות ולהפוך לקונציונר.
בסוף עונה 3 הוא נתקע במרכז המיחזור של היקום ומתמחזר לתקליט אלבום רגאיי.
יוני הרשע (דניאל קורן; אורח בעונות 1 ו-3) – כפיל רשע ופרוע של יוני שבנץ יצר.
בסוף פרק 4 של עונה 1, "יוני הרשע", הוא נשלח למרכז המיחזור של היקום, ובעונה 3 בנץ ונטע פוגשים אותו שם, ובסוף העונה הוא ממוחזר והופך לפלפל חריף.
גוליית (אמיר זרד; אורח בעונה 1) – דמות מקראית אותה זימן בנץ מהגיהנום.
המן (תומר שרון; אורח בעונה 1) – בעל מאפייה בגיהנום.
ליבי מפלצת לבה (עדי ביטי; אורחת בעונות 1 ו-3) – החברה לשעבר של בנץ, מפלצת לבה.
יוסיף סטלין (בן ציון טטרו; אורח בעונה 1) – לשעבר השליט של ברית המועצות.
מלאך המוות דותן (מיכאל סוויסה; אורח בעונות 2 ו-3) – מלאך מוות נחמד, עוזר ליוני וארמונד לגרום לעולם להיות שמח יותר.
מלאך המוות דותן 2 (ג'ימבו ג'יי; אורח בעונה 3) - החליף את דותן כשנשפט על קטיפת בובת גרב.
פרידריך ניטשה (מתן בלומנבלט; אורח בעונה 2) – פילוסוף גרמני, מאבות האקזיסטנציאליזם, והפוסטמודרניזם.
עובד בבאולינג בגלל חיבתו לחזרה המתמדת.
אלדד אקספרס (ארז עובד; אורח בעונה 3) – אלדד הוא האחראי בגיהנום לתוצאות לא ברורות בבחירות ומשדרים משעממים לאורך הלילה.
מוכר טוטו ושרשראות מקוללות בגיהונדייקה.
צ'יטה (אורח בעונות 1 ו-3) – חבר של בנץ מהגיהנום.
האויגווינים – מנהלי מחלקת אבדות בגיהנום (נקראת גם "איבוד") ואחראים לאבדות השונות בחיי היום יום (מגרביים בכביסה ועד יבשת אטלנטיס).
ברגע שמגיעים לאיבוד אסור לגעת בדבר מלבד מה שבאת לקחת וגם אז להשאיר משהו תמורתו, אחרת עלולים להתקע באיבוד לנצח.
ארמונד (חן רוטמן; עונות 3–2, אורח בעונה 1) – עורך דין מגן עדן.
מלאך כרוב מתבגר שמת בגלל פטרייה רעילה.
בעונה השנייה מתמנה לתפקיד האחראי על הכוחות של בנץ ועובר לגור איתו ועם יוני.
מגושם מאוד ובעל קול דק למדי.
סירי (גלית חוגי; עונות 3–2, אורחת בעונה 1) – מלאכית עורכת דין מגן עדן.
השתתפה במשפט של חזי בתור עורכת הדין נגדו בבית המשפט של גן העדן.
בעונה השנייה מנהיגה רפורמה להגבלת שימוש בכוחות על על גבי כדור הארץ.
נמצאת לסירוגין במערכת יחסים עם ארמונד.
מאיר קטן (דב נבון; עונות 3–2, אורח בעונה 1) – מנהל בית הספר הקודם.
נהרג על ידי חזי בפרזנטציה של העסקה עם יוני ולכן חי כרוח רפאים בלימבו, ובהמשך הגיע לגן עדן.
בעונה השלישית נשלח לכדור הארץ מטעם סירי כדי לשרטט מפה של נס ציונה לקראת השמדה.
בסוף העונה הופך לנציב מלח כעונש על כך שגילי שמעה את התכנית שלהם.
בת קול (גורי אלפי; אורח בעונה 1) – מלאך שופט וחבר עבר של חזי.
שפט את חזי בבית המשפט של גן עדן.
נציג גן עדן לאירוויזיון 2021.
דוד בן ישי (דור טאוב; אורח בעונה 1) – דמות מקראית אותה בנץ זימן מגן עדן.
גובי המלאך (יפתח מזרחי; אורח בעונה 1) – המלאך של יוני מגן עדן.
באופן אירוני מייעץ ליוני עצות גרועות ביחס לעצות של חזי.
זיקו (דודי כהן, גלעד כהנא, דן מסר; אורח בעונה 3) – שומר על הדירה של דארמה ציפר, חזי הפך אותו לאבוקדו כשחשב שהוא פולי.
ראובן לרר (אבי דנגור; אורח בעונה 3) – ראשון הדבוראים בארץ ישראל (על אף שעבד רק יום אחד בגלל אלרגיה) וממייסדי נס ציונה.
פייגה לרר (הילה גולדנברג; אורחת בעונה 3) – אשתו של ראובן ואמה של פרל.
פרל לרר (נועה אסטנג'לוב) – בתם של פייגה וראובן.
קיבלה מחזי קמע מיוחד שהוא המפתח בין גן עדן וכדור הארץ.
סבתא של דארמה ציפר, ואמא של סבתא רבתא של ניצן.
שאלה מבתיה מקוב ספר מהספרייה של רחובות, ושכחה להחזיר, כך שהחוב על משפחתה של יולי.
ברל ציפר (אורי ורד) – בן זוגה של פרל לרר, סבה של דארמה ציפר וסבא רבא של בנץ, ואבא של סבתא רבתא של ניצן.
הנרייטה (עונה 1. מוזכרת בעונות 2-3) – החתולה של יוני.
קרויה על שם הנרייטה סאלד.
עורב – העורב של בנץ, שמעביר באמצעותו משלוחים שונים.
ירמי האוגרונאוט – אוגר שנספה בתאונת חללית שנוצרה על ידי מגמת ספרות בתחילת הסדרה.
הציפור הלאומית של נס ציונה.
בעונה 3 מציינים שיר שכתוב עליו: "הבלדה על ירמי האוגר".
מגרש הכדורסל בתיכון בגיריונית קרוי על שמו.
חולד – גר בחצר של ניצן.
ניצן מזכירה אותו במהלך העונה הראשונה.
נמרוד 9000 (דיבוב – דן מסר; אורח בעונה 2) – תוכנת בינה מלאכותית שאלכס יצר.
פיוטר (עונות 2-3) – סוס טרויאני מעץ של ארמונד, בתוכו יש מצלמה ומיקרופון.
נשלח מהמחלקה לכוחות על וחיות כיס במשטרה כדי לרגל אחרי יוני ובנץ.
אביתר (אורח בעונה 3) – תפוז מדבר מכדור הארץ הרזרבי.
זבוב הפירות (אורי ורד) – יצור מכדור הארץ הרזרבי המסוגל לשנות צורה.
גרשון (עונה 3) – כדורעף עם ציור של יד שכלוא בכלא של הגיהנום על כך שהוא התחזה לבן אדם.
הקמע (עונה 3) – חושל בגן עדן, הוענק על ידי חזי השטן למשפחת לרר בשנת 1884 והועבר בירושה לניצן.
המפתח המקשר בין גן עדן לכדור הארץ.
מופעל כאשר הוא חש סכנה לצאצא ממשפחת לרר שעונד אותו.
דארמה ציפר (איגי וקסמן; עונה 3) – אמא של בנץ, אשתו לשעבר של חזי וגיסתו של פולי.
צאצאית של ראובן לרר, פרל לרר וברל ציפר.
קרויה על שם הדר תדמור שהייתה תסריטאית בסדרה.
חזי מחק לה את הזיכרון ובשל כך אינה זוכרת את חזי ובנץ.
קרובת משפחה רחוקה של ניצן.
שלום (שלומק'ה) רומנו (יניב פולישוק; עונה 3) – ראש העיר המכהן, מתמודד מול ורד בבחירות לראשות העיר ומפסיד.
דוד מרידור (דרור ויידמן) – גזבר עיריית נס ציונה.
מגלם את קמע נס ציונה, "שוקי הדבור".
מופיע בפרקים מעטים בעונות 1–3.
איתי הרמן (בתפקיד עצמו; אורח בעונה 1) – הצ'ייסר.
אבנר גולן (רון ריכטר; אורח בעונה 1) – אביה של ניצן.
למד בעבר בבית ספר יחד עם יוחאי ואמה של נטע.
אמא של נטע (נתי קלוגר; אורחת בעונה 1) – אמה של נטע.
למדה בעבר בבית ספר יחד עם יוחאי ואבנר גולן, אבא של ניצן.
גלית דהן (קול בלבד; מופיעה בעונה 1, מוזכרת בעונות 1-3) – אמה של יולי.
השרה לביטחון הפנים שאינה נוכחת בחייה של יולי.
ורד מנסה להתחבב עליה, ועקב כך נותנת ליולי יחס מועדף.
ג'ון השלד – שלד ממגמת ביולוגיה שמשוטט בבית הספר ואפילו הופיע בחדשות מספר פעמים והוציא ליין כובעים.
ג'ין השלדה – שלד, מופיעה בעונה 3 במהדורת חדשות.
אסף ליברמן (בתפקיד עצמו) – מגיש חדשות בכאן 11.
דוידי משרוקית (דן מסר) (אורח בעונות 1-3) – תמהוני שאוהב לשרוק במשרוקית.
נועה קירל (בתפקיד עצמה; אורחת בעונה 2) – זמרת, בת דודתה של אלה-בל.